Newweḍ-d ɣer taggara n tezrewt-agi-nteɣ i d-nebda s tikli am llufan-nni yettegduducen, nedda-d yid-s weḥda weḥda almi yuɣal meqqar yelmed kullec. Akka i d-nelḥa d umahil-agi-nteɣ, neɛreḍ ad d-nefk akk tazmert-nteɣ deg-s xas akken nmuger-d kra n wuguren deg ubrid-nteɣ garasen lexṣaṣ n tezrawin i d-yellan ama ɣef Sliman Ɛazem ama ɣef usentel-agi i nefren akka nezmer ad d-nini meḥsub ulac akk isallen fell-as abeɛda ɣef tefɣulin i d-yewwi, neɛreḍ ad d-nefk akk tizlatin i deg d-ddant tefɣulin deg-sent maca ahat ur nessaweḍ ara ad tent-id-nini akken ma llan imi am wakken i d-nenna yakan annar mazal-it yeldi, yezmer ahat mazal tiyeḍnin ur aɣ-dlḥiqent ara.